
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 1058-3/2012
Előterjesztést készítette: Horinka László polgármester és Kántor Erzsébet testületi üi.

Előterjesztés elkészítésének időpontja: 2012. március 13.
Előterjesztést véleményezi: -

Döntés módja: nyílt szavazás, egyszerű szótöbbség 
Mellékletek: Tájékoztató (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének
2012. március 22-én tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2012. (III.22.) ÖKT határozati javaslat

Sülysáp Nagyközség Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja, egyúttal
Határidő: azonnal

Felelős: polgármester

Sülysáp, 2012. március 13.


Horinka László s.k.


polgármester
Láttam!

Sülysáp, 2012. március 14.

Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2012. február 15-ei ülése óta 4 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	1/2012
	2012-01-25
	Sülysáp Nagyközség 2012. évi rendezvény naptárának közzététele
	2012-02-20
	Végrehajtva

	10/2012
	2012-01-25
	Pályázati kiírás a civil szervezetek 2012. évi támogatására
	2012-02-20
	Végrehajtva

	20/2012
	2012-02-15
	Szent István Általános Iskola igazgatói állására pályázat kiírása
	2012-03-10
	Végrehajtva

	22/2012
	2012-02-15
	Szent István Általános Iskola előtti forgalmi rend módosítása
	2012-03-22
	Előterjesztve az ülésre


II. Tájékoztató az előző ülés óta történt fontosabb eseményekről
-
Február 15-én a gazdasági terület kialakításával kapcsolatban a Nemzeti Közlekedési Hatóságnál történt egyeztetés, a Magyar Közút Kht. Részvételével, önkormányzatunkat jegyző asszony és Horváth Balázs képviselte.
-
Február 16-án a dányi polgármester asszony meghívására egy megbeszélésen vettem részt, melynek témája a vízközművekről szóló törvény miatt bekövetkező változások és az együttműködés lehetőségei.

-
Február 20-án találkoztam Vass Csabával, aki bölcsődében látta, hogy műanyagkupak gyűjtést szerveztek, az ottani dolgozók a Vidák család részére és ennek kapcsán tette azt a javaslatot, hogy az Álomépítők műsor segítségével próbáljunk meg segíteni a családnak és esetleg más rászoruló családnak is. Az Álomépítők Produkciós Irodával az egyeztetések megtörtének, amelyről időközben e-mailben is tájékoztattam a tisztelt Képviselő-testületet.

-
Február 22-én a Tápiómenti Területfejlesztési Társulás elnökségének és Közbeszerzési bizottságának összevont ülésére került sor. Az ülés témája a vízközműveink üzemeltetésével kapcsolatos kérdések voltak. Ezzel kapcsolatban szintén elektronikus levélben tájékoztattam a tisztelt Képviselő-testületet.
-
Február 22-én a Vakok és Gyengénlátók Közép-Magyarországi Regionális Egyesületének képviselője megtekintette akadálymentesített Hivatalunkat, majd kiadták a szükséges megfelelőségi nyilatkozatot. 
-
Február 23-án Nagykátán a Tápiómenti Területfejlesztési Társulás elnöksége és Közbeszerzési Bizottsága tartott ülést, melynek témája a csatorna beruházással kapcsolatban folyó közbeszerzési eljáráshokhoz érkezett kérdések megválaszolása volt. 
-
Február 23-án a Tápiómenti Települések Csatornamű és Vízgazdálkodási Társulat Intéző Bizottsága is ülésezett, ennek az ülésnek a legfontosabb témája a közelmúltban a lakossághoz megküldött ún. kivetési levelek fogadtatása, a levelek hatására megkötött szerződések számának értékelése és a levelek adattartalmával kapcsolatos problémák megvitatása volt.
-
Február 24-én a Dabas és Környéke Vízügyi Kft. főmérnökeivel megtekintettük azt a víztározó medencét, melynél a Faluszolga Kft. problémát észlelt. A szakemberek kifejezetten jó állapotban lévőnek látták a tározót, azonban a tartópillér sarkának lepattanása és a hézagoló lemezek nem megfelelő felfekvése miatt, ők is indokoltnak tartanak a födémtartó gerendáknál valamilyen alátámasztást, valamint a födém egy kisebb felületén egy felületkezelési eljárás alkalmazását javasolták. 
-
Február 28-án Gyenes Kálmán építész leszállította a Vasút utcai óvoda bővítéséhez készült terveket /az ülésen megtekinthetők/. 
-
Március 2-án a Tápiómenti Települések Csatornamű Vízgazdálkodási Társulat által készített egyenlegközlők megérkezetek településünkre és megkezdtük azok kézbesítését.
-
Március 2-án tájékoztatást tartottunk az intézményvezetők részére az államháztartási törvény változásával kapcsolatos tudnivalókról és eljárásokról. 
-
Március 5-én a Tigra Kft. képviselőjével találkoztam, miután a korábbi informatikai eszközök szállításával kapcsolatos ügyek nem kerültek lezárásra. Megállapodásunk szerint az elmúlt négy-öt év alatt az önkormányzatunk részére leszállított eszközök ellenértékeként 2 millió forint + áfa összeg kerül leszámlázásra, melyet egy összegben kifizetünk. Emellett 2014 őszéig terjedően vállaltam, hogy informatikai eszközök beszerzése esetén önkormányzatunk minden esetben a Tigra Kft.-től is ajánlatot kér, és kedvező ajánlat esetén tőlük vásárol. 
-
Március 5-én állampolgársági esküre került sor, aminek keretében nyolc, jellemzően erdélyi származású magyar tett esküt.
-
Március 6-án Gödöllőn egy konferencián vettem részt, a konferencia a mindennapos testnevelés bevezetésével és előnyeivel foglalkozott. 
-
Március 6-án a Móra Ferenc Általános Iskola szőlősnyaralói tagiskolájában részt vettem a helyismereti verseny tesztlapjának megírásán. 
-
Március 9-én a Brit Nagykövetség budapesti épületében a Tesco Magyarország Kft. vendégül látta mindazon polgármestereket, akiknek a településén Tesco áruház működik. Az eseményen részt vettem.
-
Március 13-án Tápiómenti Területfejlesztési Társulás Társulási Tanácsa, valamint elnöksége és Közbeszerzési Bizottsága tartott ülés. A nap legfontosabb döntése a szennyvíztisztítók és komposztáló telep létesítésére kiírt közbeszerzési eljárás lezárása, a nyertes ajánlattevőt kiválasztása volt. A nyertes ajánlattevő a szennyvíztelepek építésének vonatkozásában a D-E-S-I Tápió 2011 Konzorcium. A konzorcium tagjai a Duna Aszfalt Kft., a Strabag-MML Kft. JC Direkció, az Inwatech Kft., valamint az EuroAszfalt Építő és Szolgáltató Kft. A komposztáló telep építésére beékezett ajánlatok közül a Társulási Tanács a Swietelsky Magyarország Kft. ajánlatát fogadta el. A szerződések megkötésére a közbeszerzési törvényben meghatározott várakozási időt követően kerül majd sor. 
Sülysáp, 2012. március 14.

Horinka László s.k.

polgármester
PAGE  
3/3

